
1. ARIKETA. - MERSENNE-REN ZENBAKI LEHENAK (3 puntu) 

Lehena den n zenbaki bat Mersenne-ren zenbaki lehena dela esaten da bere ondorengoa (n + 1) bi 
zenbakiaren berredura baldin bada. Esate baterako 3, 7 eta 31 Mersenne-ren lehenak dira. 

Mersenne-ren lehenengo bost zenbaki lehenak aurkitu eta pantailan aurkezten dituen programa 
idatzi behar da. 

Programa horretan jarraian aipatzen diren funtzioak definitu eta erabili behar dira: 

a) lehena_al_da: Parametro bezala zenbaki oso bat emanda, zenbaki hori lehena bada 1 eta 
bestela 0 itzultzen duen funtzioa. (puntu 1) 

b) biren_berredura_al_da: Parametro bezala zenbaki oso bat emanda, zenbaki hori biren 
berredura bada 1 eta bestela 0 itzultzen duen funtzioa. (puntu 1) 

c) main: Aurreko bi funtzioak erabiliz Mersenne-ren lehenengo 5 zenbaki lehenak aurkitu 
eta pantailan aurkezten dituen funtzioa (funtzio nagusia). (puntu 1) 

Adibideak (Mersenne-ren zenbaki lehenak): 

• 3 Mersenne-ren zenbaki lehena da 3 lehena delako eta 3 + 1 biren berredura delako (2 2 ). 

• 7 Mersenne-ren zenbaki lehena da 3 lehena delako eta 7 + 1 biren berredura delako (2 ). 

• 8 ez da Mersenne-ren zenbaki lehena 8 ez delako lehena. 

• 13 ez da Mersenne-ren zenbaki lehena 13 bera lehena izan arren 13 + 1 ez delako biren 
berredura. 

2. ARIKETA. - KARAKTERE-ORDEZKAKETA (4 puntu) 



Euskerazko testu batean letra bakoitza zenbat aldiz agertzen den aztertu eta gehien eta gutxien agertzen diren 
letrak zein diren erabaki ondoren, beste testu bat hartu eta bigarren testu horretan lehenengo testuan gehien 
agertu den letra dagoen bakoitzean gutxien agertu den letraz ordezkatzeak irakurgarritasunean duen eragina 
ikusi nahi da. 



Horretarako alfabetoa izeneko karakterezko taula edo string-a eta agerpenak izeneko zenbakizko taula edo 
array-a erabiliko dira: 

• alfabetoa izeneko taulak 27 posizio izango ditu eta bertan 27 letra minuskulak gordeko dira 
(lehenengo posizioan 'a', bigarrengoan 'b' eta abar). 

• agerpenak izeneko taula lehenengo testuan letra bakoitza zenbat aldiz agertzen den kontatzeko 
erabiliko da. Taula honetako posizio bakoitzean alfabetoa izeneko taulan posizio berean dagoen 
letraren agerpen-kopurua gordeko da. 

Jarraian aipatzen diren funtzioak definitu behar dira: 

a) karakterea_kontatu: Parametro edo datu bezala karaktere-kate bat eta karaktere bat emanda, 
karaktere hori karaktere-katean zenbat aldiz agertzen den kalkulatu eta itzultzen duen funtzioa. (0.5 
puntu) 

b) karakterea_ordezkatu: Parametro edo datu bezala alfabetoa izeneko string-a eta dagoeneko beteta 
egongo den agerpenak izeneko array-a emanda, erabiltzaileari karaktere-kate bat eskatu (gehienez 200 
karakterekoa) eta agerpenak taulan agerpen-kopuru handieneko karaktere bezala agertzen den 
karakterea agerpen-kopuru txikienekoaz ordezkatuz beste kate bat osatu eta pantailan aurkezten duen 
funtzioa. (2 puntu) 

c) main: Funtzio honetan, hasteko, alfabetoajbete 1 izeneko funtzioa erabiliz alfabetoa izeneko taula 
bete behar da. Jarraian, erabiltzaileari lehenengo testua eskatu beharko zaio (gehienez 200 
karakterekoa) eta karakterea_kontatu funtzioa erabiliz alfabetoko karaktere bakoitzaren agerpenak 
kontatuz eta emaitzak agerpenak taulan gordez joan beharko da. Bukatzeko, karakterea_ordezkatu 
funtzioari deitu beharko zaio eta funtzio horren bidez erabiltzaileari beste testu bat eskatuko zaio eta 
agerpenak taulan dauden datuak kontuan hartuz maiztasun handieneko karakterea maiztasun 
txikienekoaz ordezkatuz lortzen den katea aurkeztuko da pantailan. (7.5 puntu) 

OHARRAK: 

• Euskal alfabetoko 27 minuskulekin bakarrik arituko gara, zuriunea eta beste karaktereak ez dira 
kontuan hartu behar. 

• Agerpen-kopuru handiena edota txikiena karaktere bati baino gehiagori badagokie, beraietako edozein 
aukera daiteke ordezkaketak egiterakoan. 

• Kontuan izan agerpenak izeneko taulan 0 balioa duten posizioek posizio horiei dagozkien letrak 
hasierako testuan ez direla agertu adierazten dutela eta horregatik maiztasun handiena eta txikiena 
kalkulatzerakoan ez dira hartu behar kontuan. 

Tekleatu lehenengo testua edo katea: ez da, bada 

Tekleatu bigarren testua edo katea: gau izartsua 

Ordezkaketa eginda lortutako katea: gbu izbrtsub a ^ etra " 

ordezkatu da. 



1 Kate bat parametro bezala emanda katean alfabetoko letra minuskulak gordetzen dituen void 

alf abetoa_bete (char abc [ ] ) funtzioa eginda dagoela suposatu behar da. Programan erabili baina ez definitu. 

3. ARIKETA. - LABERINTOKO BIDE-ERAKUSLEA (3 puntu) 

Laberinto batean zehar mugitzen lagunduko digun programa bat idatzi nahi da. Erabiltzaileak 
zenbakien bidez zein aldetara joan behar den adierazi beharko du. Zenbakien eta norantzen arteko 
erlazioa honako hau da: 



Zenbakia 


Norantza 


8 


aurrera 


2 


atzera 


4 


ezkerrera 


6 


eskuinera 



Erabiltzaileak emandako zenbakiak zenbakizko taula batean gorde beharko dira eta gero programak 
norantza bakoitzean zenbat urrats edo pausu eman behar diren esanez mezuak aurkeztu beharko 
ditu: 

Adibidea: 

Aurkeztu beharreko mezuak beste hauek izango lirateke: 

1 aurrera 

1 eskuinera 
3 aurrera 

2 ezkerrera 

1 atzera 

2 ezkerrera 

Programa honetan jarraian aipatzen diren funtzioak definitu eta erabili behar dira: 

a) helbideak_eskatu: parametro bezala zenbakizko taula edo array bat emanda, erabiltzaileari 
norantzei dagozkien zenbakiak sartzeko eskatu eta zenbaki horiek taulan gordetzen dituen 
funtzioa. Erabiltzaileak emandako datuak egokiak direla egiaztatu behar da (8, 2, 4 edo 6). 
Egokiak ez direnak ez dira taulan gordeko. Norantza gehiago ez dagoela adierazteko 
erabiltzaileak 0 zenbakia tekleatu beharko du eta 0 hori ere taulan gorde beharko da. (puntu 
1) 

b) main: helbideak_eskatu funtzioaren bidez erabiltzaileari norantzak zenbakizko eran 
tekleatzeko eskatu eta funtzio horrek beteko duen zenbakizko taula erabiliz, jarraitu 
beharreko norantzei dagozkien mezuak pantailan aurkeztuko dituen funtzio nagusia. (2 
puntu) 

OHARRAK: 

• Erabiltzaileak gehienez 100 norantza eman ahal izango ditu. 

• Adibidean erakutsi den bezala, mezuak aurkezterakoan norantza berdinean jarraian eman 
beharreko urratsak edo pausuak mezu berean adierazi behar dira (esate baterako, hiru 
zenbaki berdin daudenean jarraian, norantza horretan 3 urrats eman beharko direla esanez 
eta abar). 

